

 REPUBLIKA HRVATSKA

 VARAŽDINSKA ŽUPANIJA

 GRAD IVANEC

 GRADSKO VIJEĆE *- p r i j e d l o g -*

KLASA: 601-01/22-01/38

URBROJ:2186/12-02/32-22-1

Ivanec, 2022.

Na osnovi članka 20. stavka 4. Zakona o predškolskom odgoju i obrazovanju (Narodne novine broj 10/97, 107/ 07, 94/13, 98/19, 57/22), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 - pročišćeni tekst, 123/17, 98/19, 144/20) i članka 35. Statuta Grada Ivanca („Službeni glasnik Varaždinske županije“, br. 21/09, 12/13, 23/13 – pročišćeni tekst, 13/18, 08/20, 15/21, 38/21 – pročišćeni tekst), Gradsko vijeće Grada Ivanca na \_\_. sjednici održanoj \_\_\_\_\_\_.2022. godine donosi sljedeću

**ODLUKU**

**o načinu ostvarivanja prednosti pri upisu djece**

**u Dječji vrtić „Ivančice“ Ivanec**

**Članak 1.**

Ovom Odlukom utvrđuje se način ostvarivanja prednosti pri upisu djece u Dječji vrtić „Ivančice“ Ivanec (u daljnjem tekstu: Dječji vrtić).

**Članak 2.**

 U Dječji vrtić se upisuju djeca s navršenom jednom godinom života pa do polaska u osnovnu školu.

**Članak 3.**

Prednost pri upisu djece u redovite programe Dječjeg vrtića za iduću pedagošku godinu imaju djeca s prebivalištem na području grada Ivanca koja do 01. travnja tekuće godine navrše četiri godine života.

Nakon izvršenog upisa djece prema stavku 1. ovog članka, djeca se upisuju prema kriterijima prednosti iz članka 4. ove Odluke.

Po izvršenom upisu djece iz stavka 1. i 2. ovog članka Odluke, u slučaju slobodnih mjesta vršit će se, upis djece s područja drugih jedinica lokalne samouprave.

**Članak 4.**

Prednost pri upisu u redovite programe Dječjeg vrtića imaju:

|  |
| --- |
| OPIS KRITERIJA PREDNOSTI |
| Djeca roditelja invalida Domovinskog rata  |
| Djeca iz obitelji s troje ili više djece |
| Djeca oba zaposlena roditelja/skrbnika  |
| Djeca s teškoćama u razvoju i kroničnim bolestima  |
| Djeca samohranih roditelja |
| Djeca jednoroditeljskih obitelji |
| Djeca osoba s invaliditetom  |
| Djeca u udomiteljskim obiteljima, bez roditelja ili bez odgovarajuće roditeljske skrbi |
| Djeca roditelja koji primaju doplatak za djecu |
| Djeca roditelja korisnika zajamčene minimalne naknade |
| Djeca čiji je jedan roditelj zaposlen, a drugi nezaposlen |
| Djeca čiji je brat ili sestra već upisan u Dječji vrtić |
| Djeca u godini prije polaska u osnovnu školu |

 Za ostvarivanje prava prednosti prema kriteriju Djeca s teškoćama u razvoju i kroničnim bolestima potreban je nalaz i mišljenje nadležnog tijela iz sustava socijalne skrbi ili potvrda izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja.

 Za ostvarivanje prava prednosti prema kriteriju Djeca osoba s invaliditetom potrebna je potvrda da je osoba upisana u Hrvatski registar osoba s invaliditetom.

**Članak 5.**

 Prije upisa u Dječji vrtić provodi se inicijalni razgovor s roditeljem i djetetom, odnosno provodi se opažanje djetetova ponašanja i komuniciranja uz nazočnost roditelja, a koje provodi stručno povjerenstvo Dječjeg vrtića (stručni suradnik, medicinsko osoblje, ravnatelj).

 Prosudbu o uključivanju djece u odgojno-obrazovne skupine s redovitim ili posebnim programima za djecu s teškoćama u razvoju, djece sa zdravstvenim teškoćama i neurološkim oštećenjima, te djece koja pri upisu imaju priložene preporuke stručnjaka donosi stručno povjerenstvo Dječjeg vrtića.

**Članak 6.**

 Ukoliko je kapacitet Dječjeg vrtića veći od potreba i interesa korisnika usluga, nadležno tijelo vrtića nije dužno utvrđivati pravo prednosti pri upisu**.**

**Članak 7.**

Ako se u pojedine programe na natječaj javi manji broj djece od planiranog broja za upis, djeca će se po odluci ravnatelja primati tijekom godine kroz naknadne upise putem sustava e-Upisi.

**Članak 8.**

Djeca koja ostanu neupisana temeljem bodovnih kriterija, vode se u evidenciji nadležnog tijela vrtića te će se po odluci ravnatelja primati tijekom godine kroz naknadne upise putem sustava e-Upisi ukoliko se oslobode mjesta u dobnoj skupini ili se proširi kapacitet Vrtića.

**Članak 9.**

 Dječji vrtić će posebnim općim aktom koji donosi Upravno vijeće uz prethodnu suglasnost Grada Ivanca pobliže razraditi mjerila i postupak upisa djece te način ostvarivanja prednosti pri upisu sukladno ovog Odluci.

**Članak 10.**

 Ova Odluka stupa na snagu osmog dana od dana objave u „Službenom vjesniku Varaždinske županije“.

PREDSJEDNIK GRADSKOG VIJEĆA GRADA IVANCA

Zdenko Đuras